

OTSUS EELNÕU

|  |  |
| --- | --- |
| Kiiu | 18. juuni 2025 nr xx |

**Kuusalu Vallavolikogu 30.04.2025 otsuse nr 11**

**„Isikliku kasutusõiguse seadmine Elektrilevi OÜ**

**kasuks Leesi-Tammistu tee katastriüksusele“ muutmine**

Elektrilevi OÜ (äriregistri registrikood 11050857, asukoht Veskiposti 2, 10138 Tallinn) volitatud esindaja esitas 11.03.2025 taotluse (reg 11.03.2025 nr 8-5/772) isikliku kasutusõiguse seadmiseks Kuusalu vallale kuuluvale Tammistu külas asuvale Leesi-Tammistu tee katastriüksusele (kinnistusregistri registriosa nr 500402, katastritunnus 42301:001:0797, pindala 301 m2, sihtotstarve transpordimaa 100%). Isikliku kasutusõiguse seadmist taotletakse Elektrilevi OÜ kasuks AS KH Energia-Konsult-i poolt koostatud projekti nr LC2835 „Pauli kinnistu liitumine madalpingel. Tammistu küla, Kuusalu vald, Harju maakond“ põhjal elektrivõrgu arendamiseks (liitumispunkt ja maakaabelliin). Kuusalu Vallavolikogu võttis vastu 30.04.2025 otsuse nr 11 „Isikliku kasutusõiguse seadmine Elektrilevi OÜ kasuks Leesi-Tammistu tee katastriüksusele“. Isikliku kasutusõigusega koormatava ala pindala on ligikaudu 10 m2 ja otsuse lisa on „Isikliku kasutusõigusega koormatava ala plaan“ (IKÕ\_Plaan\_Leesi-Tammistu\_tee.pdf). Maa- ja Ruumiameti piiratud asjaõiguste ja sundvalduste ruumiandmete esitamise rakenduses on koormatava ala ruumiandmete tunnus 751115.

Elektrilevi OÜ volitatud esindaja esitas 17.05.2025 taotluse (reg 17.05.2025 nr 7-3/1542) Kuusalu Vallavolikogu 30.04.2025 otsuse nr 11 muutmiseks, sest selgus, et kavandatav elektrivõrgu asukoht on liiga lähedal olemasolevale veetrassile. Seetõttu on vajalik muuta projektis nr LC2835 „Pauli kinnistu liitumine madalpingel. Tammistu küla, Kuusalu vald, Harju maakond“ elektrivõrgu asukohta ning muutub koormatava ala pindala. Uus isikliku kasutusõigusega koormatava ala pindala on ligikaudu 13 m2 ning uus lisa „Isikliku kasutusõigusega koormatava ala plaan“ (IKÕ\_Plaan\_Leesi-Tammistu\_tee2.pdf). Samuti muutub Maa-ja Ruumiameti piiratud asjaõiguste ja sundvalduste ruumiandmete esitamise rakenduses koormatava ala ruumiandmete tunnus, uus tunnus on 798969.

Lähtudes kohaliku omavalitsuse korralduse seaduse § 6 lõike 3 punktist 1 ja § 22 lõike 1 punktist 61, Kuusalu Vallavolikogu 29.09.2005 määruse nr 23 „Kuusalu valla põhimääruse kehtestamine“ § 77 lõike 1 punktidest 1 ja 2, § 77 lõike 2 punktist 2 ja § 77 lõikest 3, haldusmenetluse seaduse § 64 lõikest 1, § 68 lõikest 2, § 70 lõikest 1 ning Elektrilevi OÜ volitatud esindaja 17.05.2025 esitatud taotlusest (reg 17.05.2025 nr 7-3/1542), Kuusalu Vallavolikogu

**otsustab:**

1. Muuta Kuusalu Vallavolikogu 30.04.2025 otsuse nr 11 „Isikliku kasutusõiguse seadmine Elektrilevi OÜ kasuks Leesi-Tammistu tee katastriüksusele“. punkti 1. ja sõnastada see järgnevalt: „Anda nõusolek seada isiklik kasutusõigus Kuusalu valla omandis olevale Tammistu külas asuvale Leesi-Tammistu tee (kinnistusregistri registriosa nr 500402, katastritunnus 42301:001:0797, pindala 301 m2, sihtotstarve transpordimaa 100%) katastriüksusele, vastavalt isikliku kasutusõigusega koormatava ala plaanil (Lisa) näidatud asukohas, pindalaga ligikaudu 13 m2, Elektrilevi OÜ (äriregistri registrikood 11050857) kasuks.“
2. Asendada Kuusalu Vallavolikogu 30.04.2025 otsuse nr 11 „Isikliku kasutusõiguse seadmine Elektrilevi OÜ kasuks Leesi-Tammistu tee katastriüksusele“ lisa: „Isikliku kasutusõigusega koormatava ala plaan“ (IKÕ\_Plaan\_Leesi-Tammistu\_tee2.pdf)
3. Otsus jõustub teatavakstegemisest.
4. Otsust on võimalik vaidlustada Tallinna Halduskohtus või esitada vaie Kuusalu Vallavolikogule 30 päeva jooksul otsuse teatavakstegemisest arvates.

|  |
| --- |
| (allkirjastatud digitaalselt) |
| Ulve Märtson |
| volikogu esimees |

Lisa: Isikliku kasutusõigusega koormatava ala plaan (IKÕ\_Plaan\_Leesi-Tammistu\_tee2.pdf)